CELEX: 32014R0627
Language: mt
Date: 2014-06-12 00:00:00
Title: Regolament tal-Kummissjoni (UE) Nru 627/2014 tat- 12 ta' Ġunju 2014 li jemenda r-Regolament (UE) Nru 582/2011 biex jiġi adattat għall-progress tekniku fir-rigward ta' monitoraġġ ta' materja partikolata tas-sistema dijanjostika abbord il-vettura  Test b'rilevanza għaż-ŻEE

13.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 174/28
            
         REGOLAMENT TAL-KUMMISSJONI (UE) Nru 627/2014
   tat-12 ta' Ġunju 2014
   li jemenda r-Regolament (UE) Nru 582/2011 biex jiġi adattat għall-progress tekniku fir-rigward ta' monitoraġġ ta' materja partikolata tas-sistema dijanjostika abbord il-vettura
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 595/2009 tal-Parlament Ewropew u tal-Kunsill tat-18 ta' Ġunju 2009 dwar l-approvazzjoni tat-tip ta' vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda r-Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE (1), u b'mod partikolari l-Artikolu 5(4) u l-Artikolu 12(3) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 582/2011 (2) jistabbilixxi l-obbligu tal-Kummissjoni li twettaq reviżjoni dwar il-fattibbiltà teknika ta' monitoraġġ, għal vetturi ta' tqabbid bil-kompressjoni, il-prestazzjoni ta' filtru tal-partikuli tad-diżil (DPF) meta mqabbla mal-ogħla limiti tas-sistema dijanjostika abbord il-vettura (OTLs) stabbiliti fit-Tabella 1 tal-Anness X ta' dak ir-Regolament.
            
         
               (2)
            
            
               Il-Kummissjoni wettqet dik ir-reviżjoni u kkonkludiet li t-teknoloġija kapaċi mill-monitoraġġ tal-prestazzjoni tad-DPF meta mqabbla mal-OTLs hija disponibbli. Madankollu, minn dik ir-reviżjoni jirriżulta wkoll li huwa xieraq li tiġi diferita d-data tal-implimentazzjoni ta' dawk ir-rekwiżiti tal-prestazzjoni tad-DPF sabiex jingħata biżżejjed żmien lill-industrija biex tiżgura d-disponibilità tat-tagħmir f'termini ta' produzzjoni tal-massa u l-adattament tagħha għall-vetturi. Huwa għalhekk meħtieġ li tiġi adattata t-Tabella 1 tal-Appendiċi 9 tal-Anness I tar-Regolament (UE) Nru 582/2011, sabiex tiġi inkluża d-data ta' implimentazzjoni l-ġdida.
            
         
               (3)
            
            
               Barra minn hekk, u fil-każ ta' magni ta' tqabbid bl-ispark plaggs, it-Tabella 1 tal-Appendiċi 9 tal-Anness I tar-Regolament (UE) Nru 582/2011 għandha tiġi adattata wkoll billi tiddaħħal kolonna li tirreferi għall-ħtieġa li l-livelli ta' monossidu tal-karbonju jiġu mmonitorjati waqt li jiġu mqabbla mal-OTLs stabbiliti fit-Tabella 2 tal-Anness X tar-Regolament (UE) Nru 582/2011, kif ukoll il-kolonna li tirreferi għar-rekwiżiti stabbiliti fil-punti 6. sa 6.5.5.1 tal-Anness X ta' dak ir-Regolament
            
         
               (4)
            
            
               Ir-Regolament (UE) Nru 582/2011 għandu għalhekk jigi emendat skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat Tekniku — Vetturi bil-Mutur,
            
         ADOTTAT DAN IR-REGOLAMENT:
   Artikolu 1
   Ir-Regolament (UE) Nru 582/2011 huwa emendat kif ġej:
   
               (1)
            
            
               fl-Artikolu 4, il-paragrafu 8 jinbidel b'dan li ġej:
               “8.   Fuq talba tal-manifattur, sal-31 ta' Diċembru 2015, fil-każ ta' tipi ġodda ta' vetturi jew magni u sal-31 ta' Diċembru 2016 għall-vetturi ġodda kollha mibjugħa, irreġistrati jew imqiegħda fis-servizz fl-Unjoni, il-fabbrikant jista' jekk irid, juża dispożizzjonijiet alternattivi għall-monitoraġġ tad-DPF kif stipulat fil-Punt 2.3.3.3 tal-Anness X.”;
            
         
               (2)
            
            
               L-Anness I huwa emendat skont l-Anness ta' dan ir-Regolament.
            
         Artikolu 2
   L-approvazzjonijiet tat-tip mogħtija għal magni ta' tqabbid bil-kompressjoni u vetturi skont l-Ittra B fit-Tabella 1 tal-Appendiċi 9 tal-Anness I qabel id-data tal-applikazzjoni ta' dan ir-Regolament, għandhom jibqgħu validi wara dik id-data.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Ġunju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 188, 18.7.2009, p. 1.
   
      (2)  Ir-Regolament tal-Kummissjoni (UE) Nru 582/2011 tal-25 ta' Mejju 2011 li jimplimenta u jemenda r-Regolament (KE) Nru 595/2009 tal-Parlament Ewropew u tal-Kunsill rigward l-emissjonijiet minn vetturi heavy-duty (Euro VI) u li jemenda l-Annessi I u III għad-Direttiva 2007/46/KE tal-Parlament Ewropew u tal-Kunsill (ĠU L 167, 25.6.2011, p. 1).
   
      ANNESS
      It-Tabella 1 fl-Appendiċi 9 tal-Anness tar-Regolament (UE) Nru 582/2011 jinbidel b'dan li ġej:
      
         
            “Tabella 1
         
         
                     Ittra
                  
                  
                     NOx OTL (1)
                     
                  
                  
                     PM OTL (2)
                     
                  
                  
                     CO OTL (6)
                     
                  
                  
                     IUPR
                  
                  
                     Reaġent tal-kwalità u l-konsum
                  
                  
                     Dati tal-implimentazzjoni: tipi ġodda
                  
                  
                     Dati tal-implimentazzjoni: il-vetturi kollha
                  
                  
                     L-aħħar data ta' reġistrazzjoni
                  
               
                     A
                  
                  
                     Ir-ringiela ‘il-perjodu ta' dħul gradwali’ tat-Tabella 1 jew tat-Tabella 2
                  
                  
                     Monitoraġġ tal- prestazzjoni (3)
                     
                  
                  
                      
                  
                  
                     Id-dħul gradwali (7)
                     
                  
                  
                     Id-dħul gradwali (4)
                     
                  
                  
                     31.12.2012
                  
                  
                     31.12.2013
                  
                  
                     31.8.2015 (9)
                     
                     30.12.2016 (10)
                     
                  
               
                     B (11)
                     
                  
                  
                     Ir-ringiela ‘il-perjodu ta' dħul gradwali’ tat-Tabella 2
                  
                  
                      
                  
                  
                     Ir-ringiela ‘il-perjodu ta' dħul gradwali’ tat-Tabella 2
                  
                  
                     Id-dħul gradwali (7)
                     
                  
                  
                     Id-dħul gradwali (4)
                     
                  
                  
                     1.9.2014
                  
                  
                     1.9.2015
                  
                  
                     30.12.2016
                  
               
                     C
                  
                  
                     Ir-ringiela ‘rekwiżiti ġenerali’ tat-Tabella 1 jew tat-Tabella 2
                  
                  
                     Ir-ringiela ‘rekwiżiti ġenerali’ tat-Tabella 1
                  
                  
                     Ir-ringiela ‘rekwiżiti ġenerali’ tat-Tabella 2
                  
                  
                     Ġenerali (8)
                     
                  
                  
                     Ġenerali (5)
                     
                  
                  
                     31.12.2015
                  
                  
                     31.12.2016
                  
                  
                      
                  
               
               
      
         (1)  ‘NOx OTL’ rekwiżiti ta' monitoraġġ kif stipulati fit-Tabella 1 u 2 tal-Anness X.
      
         (2)  ‘PM OTL’ rekwiżiti ta' monitoraġġ kif stipulati fit-Tabella 1 tal-Anness X.
      
         (3)  Ir-rekwiżiti tal-‘monitoraġġ tal-prestazzjoni’ kif stipulati fil-Punt 2.1.1 tal-Anness X.
      
         (4)  Ir-rekwiżiti ta' ‘dħul gradwali’ tar-reaġent tal-kwalità u l-konsum kif stipulati fil-Punti 7.1.1.1 u 8.4.1.1. tal-Anness XIII.
      
         (5)  Ir-rekwiżiti ‘ġenerali’ tar-reaġent tal-kwalità u l-konsum kif stipulati fil-Punti 7.1.1. u 8.4.1. tal-Anness XIII.
      
         (6)  ‘CO OTL’ rekwiżiti ta' monitoraġġ kif stipulati fit-Tabella 2 tal-Anness X.
      
         (7)  Ir-rekwiżiti ta' ‘dħul gradwali’ IUPR kif stipulati fil-punti 6.4.4, 6.5.5 u 6.5.5.1 tal-Anness X.
      
         (8)  Ir-rekwiżiti ‘ġenerali’ IUPR kif stipulati fit-Taqsima 6 tal-Anness X.
      
         (9)  Għal magni u vetturi bi starjar pożittiv mgħammra b'tali magni.
      
         (10)  Għal magni u vetturi bi startjar bil-kompressjoni mgħammra b'tali magni.
      
         (11)  Applikabbli biss għal magni u vetturi bi startjar pożittiv mgħammra b'tali magni.”